Komission direktiivi 90/110/ETY, annettu 19 päivänä helmikuuta 1990, eläinten ruokinnassa käytettävistä lisäaineista annetun neuvoston direktiivin 70/524/ETY liitteiden muuttamisesta



Virallinen lehti nro L 067 , 15/03/1990 s. 0044 - 0046

Suomenk. erityispainos Alue 3 Nide 32 s. 0079

Ruotsink. erityispainos Alue 3 Nide 32 s. 0079



KOMISSION DIREKTIIVI, annettu 19 päivänä helmikuuta 1990, eläinten ruokinnassa käytettävistä lisäaineista annetun neuvoston direktiivin 70/524/ETY liitteiden muuttamisesta (90/110/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinten ruokinnassa käytettävistä lisäaineista 23 päivänä marraskuuta 1970 annetun neuvoston direktiivin 70/524/ETY(1), sellaisena kuin se on viimeksi muutettuna komission direktiivillä 89/583/ETY(2), ja erityisesti sen 7 artiklan, sekä katsoo, että direktiivissä 70/524/ETY säädetään, että liitteiden sisältöä on jatkuvasti mukautettava vastaamaan tieteen ja tekniikan tietämyksen kehitystä; liitteistä tehdään koonnos komission direktiivillä 85/429/ETY(3), "Astaksantiini"-väriaineen käyttöä on tutkittu laajalti tietyissä jäsenvaltioissa; tehdyt tutkimukset ja saatu kokemus osoittavat, että kyseisen lisäaineen käyttö voidaan hyväksyä koko yhteisössä; myös tämän lisäaineen ja kantaksantiinin seoksen käyttö olisi hyväksyttävä tietyin edellytyksin, liitteessä I olevaa karbadoksi-lisäaineen valmistuksen kuvausta olisi muutettava vastaamaan kaupan pidettävän valmisteen koostumusta teknisten parannusten huomioon ottamiseksi, sidonta-aineena käytettynä sepioliitti täyttää kaikilta osin lisäaineen hyväksymisperusteet; tämän vuoksi sen käyttö olisi hyväksyttävä koko yhteisössä, ja tässä direktiivissä säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 70/524/ETY liite I tämän direktiivin liitteen mukaisesti. 2 artikla Jäsenvaltioiden on saatettava 1 artiklan noudattamisen edellyttämät lait, asetukset ja hallinnolliset määräykset voimaan viimeistään 30 päivänä marraskuuta 1990. Niiden on ilmoitettava tästä komissiolle. 3 artikla Tämä direktiivi on osoitettu kaikille jäsenvaltioille. Tehty Brysselissä 19 päivänä helmikuuta 1990. Komission puolesta Ray MAC SHARRY Komission jäsen (1) EYVL N:o L 270, 14.12.1970, s. 1 (2) EYVL N:o L 325, 10.11.1989, s. 33 (3) EYVL N:o L 245, 12.9.1985, s. 1 LIITE Muutetaan direktiivin 70/524/ETY liite I seuraavasti: 1 F ryhmässä "Väriaineet pigmentit mukaan lukien" 1 kohdassa "Karotenoidit ja ksantofyllit": a) korvataan N:o E 161 g kohdan "Kantaksantiini" kohta "c) Lohi, taimen" seuraavasti: ">TAULUKON PAIKKA> " b) lisätään kohta seuraavasti: ">TAULUKON PAIKKA> " 2 Korvataan J ryhmässä "Kasvunsääteet" E 850 kohdan "Karbadoksi" "Kemiallinen kaava, kuvaus" sarake seuraavasti: "Metyyli-3-(2-kinoksalinyyli-metyleeni)karbatsaatti-N1, N4-dioksidi Vähimmäispuhtaus: 96 % Hyväksytyn valmisteen ominaisuudet: - karbadoksipitoisuus 5 tai 10 % - vähimmäissäilyvyys: 24 kuukautta - propionihappo: 0,5 % - soijaöljy: 7 % - soijapapu 100 %:sesti hienoksi jauhettu" 3 Lisätään L ryhmään "Sidonta-aineet, paakkuuntumisen estoaineet ja sakeuttamisaineet" kohta seuraavasti: ">TAULUKON PAIKKA> "